पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत कुड़ावा के सचिव रूपसिंह चंदेल की मनमानी से ग्रामीण परेशान हैं। शासन के नियमों की अनदेखी करने का नया मामला सामने आया है। गांव से जुड़े कुछ मुद्दों को लेकर भाजयुमो के नगर महामंत्री किशोर राठौर ने सूचना का अधिकार अधिनियम में आवेदन देकर जानकारी कुड़ावा पंचायत से मांगी। लेकिन शासन के नियमों की अवहेलना करते हुए पंचायत सचिव ने अभी तक कोई जानकारी नहीं दी।
बुधवार को भाजयुमो नगर महामंत्री राठौर ने मामले की शिकायत खिरकिया एसडीएम महेश बम्हने से की। शिकायत में बताया कि ग्राम पंचायत कुड़ावा के सचिव रूपसिंह चंदेल की अनियमितता और हठधर्मिता को लेकर गांव के लोगों की कई शिकायत मिलने के बाद सूचना के अधिकार में बीते 15 मार्च को आवेदन दिया। जिसमें पंचायत से 14वें, एवं 15वें वित्त आयोग की राशि में ग्राम पंचायत में किए गए कार्य एवं मदों में खर्च की गई राशि का बिल, वाउचर, विगत 4 वर्षों की केसबुक की छाया प्रति, कुड़ावा में रोड, नाली एवं निर्माण कार्यों के केस, बिल, बाउचर सहित अन्य विषयों पर प्रमाणिक प्रति चाही गई थी।
लेकिन अभी तक ग्राम पंचायत सचिव ने एक भी जानकारी प्रदान दी। समय पर जानकारी नहीं देकर पंचायत सचिव द्वारा सूचना के अधिकार का उल्लंघन किया जा रहा है। राठौर ने पंचायत सचिव के खिलाफ कार्रवाई करने की मांग एसडीएम से की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn